हिंदी और उर्दू के बाद अंग्रेजी अखबार भी छपना शुरू हो चुका है. जानकार लोगों का कहना है कि डाइरेक्टर प्रेम लगातार कर्मियों की छंटनी करते जा रहे हैं और वेतन रोककर अन्य लोगों को भी संस्थान छोड़ने को विवश करना चाहते हैं, ताकि छोटी सी टीम के जरिये फ़ाइल कॉपी छापें और सरकारी विज्ञापनों के जरिये ऐश करें. ज्यादा छापने और बाजार में भेजने में उन्हें कोई लाभ नहीं दिख रहा है. जब सौ-दो सौ अखबार छापकर लाखों के विज्ञापन लुटे जा सकते हैं तो ज्यादा छापने से क्या लाभ. संपादकों को बार-बार बदलने के पीछे भी यही मानसिकता है. कर्मियों के अन्दर आक्रोश बढ़ता जा रहा है लेकिन उन्हें कोई रास्ता नहीं सूझ रहा है. ऐसी चर्चा है कि प्रेम माडिया के प्रति कोई खुन्नस निकाल रहे हैं.